വേദന സംഹാരത്തിെന്റ മാനസിക വഴികള് വേദന അനുഭവിക്കാത്തവരായി ആരുമുണ്ടാവില്ല. അപകടകരമായ അവസ്ഥകളില് നിന്ന് മാറി നില്ക്കാനും ചികിത്സ തേടാനും വേദന പ്രേരിപ്പിക്കുന്നു. പല അസുഖങ്ങളുടെയും പ്രധാന ലക്ഷണമാണ് വേദന. ലളിതമായി പറഞ്ഞാല് വേദന painഎന്നത് അസുഖകരമായ ഒരു അവസ്ഥയാണ് അതിന്റെ തീവ്രതയും തരവും വ്യാപ്തിയുമൊക്കെ പലവിധത്തിലാണെങ്കിലും. എന്നാല്, വേദന പൂര്ണമായും ശാരീരികമായ പ്രക്രിയയല്ല. വൈകാരിക ഘടകം കൂടി അതിനുണ്ട്. 1973യില് സ്ഥാപിതമായ ഇന്റര്നാഷണല് അസോസിയേഷന് ഫോര് ദ സ്റ്റഡി ഓഫ് പെയിന് IASP,ജൈവികവും , സാമൂഹികവും, മാനസികവുമായ ഘടകങ്ങളാല് സ്വാധീനിക്കപ്പെടുന്ന തികച്ചും വ്യക്തിപരമായ അനുഭവമായി വേദനയെ നിര്വചിക്കുന്നു. നമ്മുടെ ചിന്തകള്, വിശ്വാസങ്ങള്, പ്രതിസന്ധികള് തരണം ചെയ്യുന്ന രീതിcoping skills തുടങ്ങിയവക്കൊക്കെ വേദന ചികിത്സയില് മരുന്നുകള്ക്കെന്ന പോലെ പങ്കുണ്ട്.ചില വികസിത രാജ്യങ്ങളിലെ കണക്കുകള് സൂചിപ്പിക്കുന്നത് ജനസംഖ്യയുടെ 25 ശതമാനം എങ്കിലും വിവിധകാരണങ്ങളാല് വിട്ടുമാറാത്ത വേദനchronic painഅനുഭവിക്കുന്നവരാണ് എന്നാണ്. ഒരാളുടെ ജീവിത നിലവാരത്തെ തന്നെ പ്രതികൂലമായി ബാധിക്കുന്ന അവസ്ഥയാണ് ക്രോണിക് പെയിന്. ഇതിനെ പ്രതിരോധിക്കാന് ചെയ്യാന് സാധിക്കുന്ന ചില കാര്യങ്ങള് പങ്കു വെക്കാം. ഉത്കണ്ഠ, സമ്മര്ദം, ഭയം തുടങ്ങിയ വികാരങ്ങള് വേദനയുടെ തീവ്രത വര്ധിപ്പിച്ചേക്കാം, അവയെ അതിജീവിക്കാനുള്ള മാര്ഗങ്ങള് തേടുക.ഏതെങ്കിലും പ്രത്യേക അസുഖവുമായി ബന്ധപ്പെട്ടുള്ള വേദനയാണെങ്കില്, അതിനെ കുറിച്ച് ശരിയായ സ്രോതസുകളില്നിന്ന് കൃത്യമായ അറിവ് നേടുക. നല്ല നിലവാരത്തിലുള്ള ഉറക്കം ശരീരത്തിെന്റ രോഗശമന പ്രക്രിയയെ സഹായിക്കും. മതിയായ ഉറക്കം ലഭിക്കാതിരിക്കുക, ഉന്മേഷം നല്കുന്ന ഗാഢമായ ഉറക്കം ഇല്ലാതിരിക്കുക ഇങ്ങനെയുള്ള അവസ്ഥയുണ്ടെങ്കില് തീര്ച്ചയായും വേണ്ട പ്രതിവിധികള് ചെയ്യുക. സ്ലീപ് ഹൈജീനെകുറിച്ച് മനസിലാക്കുക. ശാരീരികമായും മാനസികമായും സജീവമായ ജീവിത ശൈലിയാണ് മനുഷ്യന് ആവശ്യം . ഇന്ന് പലകാരണങ്ങളാല് താമസയിടങ്ങളില് നിന്ന് പുറത്തിറങ്ങാനാവുന്നില്ല. അല്പനേരമെങ്കിലും തുറന്ന സ്ഥലങ്ങളില് ചിലവഴിക്കുന്നതിെന്റ ഗുണങ്ങളെ കുറിച്ച് ധാരാളം പഠനങ്ങള് ഉണ്ട്. മനസിന് സന്തോഷവും തൃപ്തിയും നല്കുന്ന നടത്തം, നൃത്തം, നീന്തല് പോലുള്ള വ്യായാമംചികില്സിക്കുന്ന ഡോക്ടറമുമായി കൂടിയാലോചിച്ച് പതിവാക്കുക. വിട്ടുമാറാത്ത വേദനക്ക് സൈക്കോളജിസ്റ്റിെന്റ വിദഗ്ധ സഹായം തേടുക. മുകളില് പറഞ്ഞ കാര്യങ്ങളില്നിന്ന് ഇതിെന്റ പ്രാധാന്യം വ്യക്തമായിട്ടുണ്ടാവും. മനസിനെയും ശരീരത്തെയും ഉള്കൊള്ളുന്ന ചികിത്സയാണ് ഏറ്റവും ഫലപ്രദം. കൗണ്സിലിങ്, റിലാക്സേഷന്, ബിഹേവിയര് തെറാപ്പി മുതലായവ വേദനയെ കുറക്കാന് സഹായിക്കുന്നതോടൊപ്പം ഉള്ക്കാഴ്ചയും അവബോധവും പ്രദാനം ചെയ്യുന്നു.